ར། བཟའ་བ་ཟག་བཅས་ ཟག་ མེད་ དུ།
བསྲུང་བྱ་ཐིག་ལེར་སྲོག་བཞིན་བསྲུང་། མི་འབྲལ་བ་དངོས་དང་ཡེ་ཤེས་རིག་མ།
དགོས་པ་ཆོས་སྐུ་ཐོབ་པའོ། །
བཞི་ ་པ་ལ་མཉམ་བཞག་ལྷན་སྐྱེས་ཀྱི་ཡེ་ཤེས་དེ་བརྩོལ་མེད་ལྷུན་གྱིས་
གྲུབ་པའོ། །རྗེས་ཐོབ་ཏུ་སྣང་སེམས་གཉིས་སུ་མེད་པར་ཆོས་སྐུ་ལམ་དུ་འཁྱེར་
བའོ། །བཟའ་བ་འཁོར་འདས་གཉིས་སྣང་ཐམས་ཅད་གཉིས་མེད་ལྷན་ཅིག་སྐྱེས་
པར་བཟའ་བའོ། །བསྲུང་བྱ་ཤེས་སྒྲིབ་བག་ལ་ཉལ་མ་སྤངས་པ་གནས་སུ་དག་
ནས་ལྷན་ཅིག་སྐྱེས་པའི་ངང་དུ་བསྲུངས། མི་འབྲལ་བ་འཁོར་འདས་གཉིས་མེད་
ལྷན་སྐྱེས་འདུ་འབྲལ་མེད་པར་བསྒོམ། དགོས་པ་བདེ་བ་ཆེན་པོའི་སྐུ་ཐོབ་པའོ། །
དེ་ལྟར་དབང་བཞིའི་དམ་ཚིག་བྱ་བ་དང་མི་བྱ་བ། ཉམས་ཆགས་བཀང་བ་དང་
བསོ་ཐབས་རྣམས་མེ་ལོང་གི་གཡའ་དག་པར་ལྟར། རང་སེམས་དག་པ་སྤང་དུ་
བཞག་ནས་རང་བརྒྱུད་ཤེལ་ལྟར་དག་པར་བྱེད་པ། ཉེས་སྐྱོན་གྱི་དྲི་མས་མ་གོས་
པ་དམ་ཚིག་རང་སེམས་ཀྱི་མེ་ལོང་ལ་བལྟ། དམ་ཚིག་ལ་ཉེས་ལྟུང་གི་དྲི་མས་མ་
གོས་པ་གལ་ཆེའོ། །
གསུམ་པ། · རྩ་ རླུང་ དྲ་ མིག་ འཁོར་ ལོ་བསྐོར། །ཅེས་པའི་དོན། མཚན་
ཉིད་དང་ལྡན་པའི་གནས་སུ་མཐུན་རྐྱེན་ཚོགས་པར་བྱས། བྱང་ཆུབ་ཀྱི་མཆོག་ཏུ་
སེམས་བསྐྱེད། སྐྱབས་འགྲོ་སེམས་བསྐྱེད་བླ་མའི་རྣལ་འབྱོར་སྔོན་དུ་འགྲོ་བས།
རང་སྐད་ཅིག་གིས་རྡོ་རྗེ་རྣལ་འབྱོར་མའི་སྐུ་སྣང་ལ་རང་བཞིན་མེད་པ། ནང་ཕྲུ་
མ་ཕུས་གཏབ་པ་ལྟ་བུའི་ལྷ་སྐུ་སྟོང་པར་བསྒོམ། དངོས་གཞི་ལུས་རྣམ་སྣང་གི་
ཆོས་བདུན་དང་ལྡན་པས་ལུས་ཀྱི་དབུས་ན་རྩ་དབུ་མ་ཡར་སྣ་སྤྱི་བོའི་ཧཾ་ལ་ཟུག་
262-235

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
པ། མར་སྣ་ལྟེ་འོག་སོར་བཞི་ཟུགས། དེའི་གཡས་གཡོན་དུ་རོ་རྐྱང་གཉིས༌ཡ
སྣ་སྣ་བུག་ལ་ཟུག །མར་སྣ་དབུ་མའི་ནང་དུ་ཚུད་པ། རྐྱང་མ་དཀར་མོ། རོ་མ་
དམར་མོ། དབུ་མ་དཀར་ལ་དམར་བའི་མདངས་དང་ལྡན་པར་འཁོར་ལོ་བཞི་
གསལ་ གདབ། དེ་ ནས་ རླུང་ གཡས་ ནས་ གསུམ། གཡོན་ ནས་ གསུམ། དབུས་
ནས་ གསུམ། དགུ་ ཕྲུགས་ སུ་ འབུད། འོག་རླུང་ རང་སོར་བཞག ། །སྟེང་རླུང་སྣ་
བུག་ནས་འཇམ་ལ་རིང་བ་དལ་བུས་བརྔུབས། ལྟེ་འོག་ཏུ་ཛིར་གྱིས་མནན་ལ་
བཟུང་། མི་ ཐུབ་ པའི་ དུས་ དལ་ བུས་འཇམ་ ལ་ རིང་པར་བཏང་། ཡང་བརྔུབས་
ནས་ལན་གྲངས་མང་པོའི་བར་དུ་འཛིན་གཏོང་བྱེད། དེ་ལྟ་བུ་ཞག་གཅིག་མང་དུ་
སྦྱངས། ཡང་ན་རླུང་སྦྱོར་བཞི་ལྡན་དང་ གཉིས་གང་ བདེ་ སྤེལ་ ཞིང་ བསྒོམ།
བསྟོད་སེང་བྱས། དམིགས་པ་ལྟེ་ འོག་ཨ་ལ་གཏད། སྐབས་སུ་སེང་གེའི་ རྩལ་
སྤྲུགས་བྱེད་ཁམས་རྩ་མིག་ཏུ་གདབ། བརྔུབ་པ། དགང་པ། གཞིལ་བ། བཏང་པ་
རྣམས་ལག་ལེན་བཞིན་ཤེས་པར་བྱ། ཕྱི་ནང་གཉིས་ཀ་རུ་ཐུབ་ཚད་འཛིན། དེ་ལ་
ཉམས་མྱོང་སྐྱེ། སྟེང་རླུང་སྔར་བཞིན་སྦྱངས། སྲིན་པོ་ཅུང་ཟད་བསྐྱོད། འོག་རླུང་
འཐེན་ནས་རླུང་ཁ་སྦྱར་ལྟེ་བའི་ཨ་ཐུང་ལས་མེ་ཤིན་ཏུ་ཕྲ་བ་ཁ་དོག་དམར་ཞིང་
རོ་
རེག་བྱ་ཚ་བ་སོར་བཞི་ཙམ་བྱུང་། དེ་ལྟེ་བ་སྙིང་ཁ་མགྲིན་པར་དམིགས་པ་རིམས་
པ་བཞིན་བསྒོམ། ཧཾ་ལ་མེ་ལྕེ་རེག །བྱང་སེམས་དབུ་མ་ན་མར་བབས། ཨ་ལ་
ཕོག་ མེ་ ཆེ་ འབར། ཧཾ་ ལས་ བྱང་ སེམས་ བབས། ། ལུས་ ཐམས་ ཅད་ གང་ བ་ ལ་
དམིགས་པ་སྦྱངས། རྩ་རླུང་གི་འགལ་རྐྱེན་ངལ་དུབ་རྔོ་དང་རྡུལ་གསུམ། ཚྭ་སྒོག་
པ་སོགས་སྤངས། འཁྲུལ་འཁོར་རླུང་སྦྱོར་ལ་འབད་པ་འདོན། རང་བྱུང་ཡེ་ཤེས་
ཀྱི་མེས་ཕུང་ཁམས་ཀྱི་དངོས་པོ་ཐམས་ཅད་བསྲེགས། རླུང་སེམས་དྷཱ་ཏིར་ཚུད།
262-236

ལུས་མེད་མཁའ་འགྲོའི་ཆོས་སྐོར་དགུའི་གསལ་བྱེད།
བདེ་སྟོང་ལྷན་སྐྱེས་ཀྱི་ཉམས་མྱོང་ཁྱད་པར་ཅན་རྒྱུད་ལ་སྐྱེས། དུ་བ་མིག་རྒྱུ་མེ་
ཁྱེར་ ལ་ སོགས་ པའི་ ཉམས་ འབར། གསང་སྔགས་རྡོ་རྗེ་ཐེག་ པའི་ ལུས་ ཀྱི་ ཚེ་
གཅིག་ལུས་གཅིག་ལ་སངས་རྒྱ་བའི་གནད། བདེ་སྟོང་གི་ཏིང་ངེ་འཛིན་ཁྱད་པར་
ཅན་ རྒྱུད་ ལ་ སྐྱེས་ པ་ ལ་ བརྟེན་ ནས་ ཐོབ་ པ་ ཡིན་ པས། ། རྒྱུན་ བསྲིངས་ ནས་
བསྒོམས་ན་སངས་རྒྱ་བ་ཡིན། དེ་ལ་རྩ་རླུང་ཐིག་ལེའི་ལས་སུ་རུང་བ་ཁམས་ཟག་
མེད་ལ་ཟགས་པ་ཅིག་དགོས་པ་ཡིན་པས། རྩ་ཐིག་ལེ་རླུང་གསུམ་འཁྲུལ་འཁོར་
ལ་འབད་པ་འདོན་པ་གལ་ཆེ། རྩ་རླུང་དྲ་མིག་འཁོར་ལོ་བསྐོར་བའོ། །
བཞི་པ་བདེ་ཆེན་གསུང་གི་རིན་ཆེན་ཟུང༌། །ཅེས་པའི་དོན་ལ། དབེན་
པའི་གནས་སུ་ཕྱག་རྒྱ་མཚན་ཉིད་དང་ལྡན་པ་ལ། དབང་ཡོངས་སུ་རྫོགས་པར་
བསྐུར། སྣོད་དང་ལྡན་པར་ བྱས་ ལ་བསྲུང་འཁོར་བསྒོམ། བླ་མ་ལ་ གསོལ་བ་
བཏབ། རང་དང་གཉིས་ཀ་ལྷར་གསལ་གདབ། རང་གི་ལུས་ཀྱི་དབུས་སུ་རྩ་དབུ་
མ་ཡར་སྣ་བདེ་ཆེན་གྱི་ཧཾ་ལ་ཟུག་པ། མར་སྣ་གསང་བའི་རྡོ་རྗེ་ལ་ཟུག་པ། རང་
གི་སྤྱི་བོར་ཨོཾ་དཀར་པོ། མགྲིན་པར་ཨ་དམར་པོ། སྙིང་ཁར་ཧཱུཾ་སྔོན་པོ། ལྟེ་བར་
ས་ སེར་པོ། ། གསང་ གནས་ སུ་ ཧ་ ལྗང་ཁུ་ འོད་ དང་ བཅས་ པ་ བསམས། རྡོ་རྗེའི་
བཟླས་པ་ཉེར་གཅིག་བྱ། རྡོ་རྗེ་དང་པདྨ་མཁའ་གསང་བྱིན་གྱིས་བརླབ། ལུས་ཀྱི་
འཁྲུལ་འཁོར་རྒྱ་མཚོ་རི་རབ་ལ་སྦྱར། གླིང་བཞི་དབང་དུ་བསྡུས། རོ་འཛིན་རང་
སར་བཞག །བྱ་རོག་ཟུང་ཅིག་ནམ་མཁའ་ལ་ཕུར། ངག་ སྲོག་ བརྩོལ་ བུས་ ལ་
འདུ་ཤེས་གསུམ་ལྡན་གྱིས་བསམ་པས་ལྟེ་བའི་ཨ་ལས་མེ་བྱུང༌།
རླུང་བཟུང་།
བོའི་ཧཾ་ལ་ རེག་བྱང་ སེམས་ རིམ་གྱིས་འཁོར་ལོ་བཞིར་བབས། དགའ་བ་བཞི་
ངོས་ བཟུང་། དལ་ བུས་ བསྲུབ། ཐབས་ ཤེས་ དབྱེར་ མེད་ སྦྱོར་ བའི་ ལམ་ དུ་
262-237

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
དྲངས།
གསུངས། གཟུང་བ་ཐིག་ལེའི་གནས་ལ། རུས་སྦལ་བསྐུམ་པ་དང་། གཡོན་པའི་
སོར་མོ་གསུམ་གྱིས། སྒྲོ་གཤང་མནན་ལ་བཟུང་། འོག་རླུང་དྲག་ཏུ་འཐེན། སྲོག་
བརྩོལ་འབུད། དཀྱིལ་བའི་གནད་ལ། རྡོ་རྗེའི་བུ་ག་ཧཱུཾ་ཡིག་མགོ་གྱེན་དུ་བལྟ་
བས་བཀག །དང་པོ་ཁ་ཕྱེ་ལ་སྐར་ཆེན་ལ་བལྟ། སྐད་ཅིག་ཀྱང་མ་ཡེངས་པར་
འཁོར་ལོ་ལྟར་བསྐོར། སྙིང་མགྲིན་ལྟེ་གསང་དུ་དགའ་བཞི་ངོས་བཟུང་བ་མཐོང་
ལམ་ཡིན་ནོ། ། །བཟློག་པ་ལ་སྐུའི་འཁོར་ ལོ་བཞི་དང་ ལྡན་ པས་ རྒྱུ་ མ་སྟོད་ དུ་
དྲངས། གསུང་ གི་བཅུད་ ལེན་ ནི་ སྟེང་ རླུང་ མནན། འོག་ རླུང་དྲག་ ལ་ རིང་ པར་
ཧཱུཾ་རིངས་ཧཱུཾ་ཐུང་ཧག་ཧིག་ཟླ་བ་བདེ་ཆེན་ལ་འཕངས། སེང་གེ་རྣམ་གྲོལ་
གྱི་ རྩ་མིག་ཏུ་གདབ། ། བུམ་པ་ཅན་གྱི་རླུང་དང་བསྲེ། ཡེ་ཤེས་ངོ་སྤྲོད་ཚུལ་ནི།
རིག་པ་བདེ་སྟོང་དབྱེར་མེད་དུ་ངོས་བཟུང་། རང་གྲོལ་ཞེན་མེད་སྤྲོས་བྲལ་གྱི་
ངང་ལ་མཉམ་པར་བཞག །རྗེས་ལུས་གནད་བཅས། ཟུང་འཇུག་ལྷན་ཅིག་སྐྱེས་
པ་ལ་མ་ཡེངས་པར། འབར་བ་བསྒོམ་པའི་ལམ་དུ་གསུངས། དབྱེར་མེད་སྤྲོས་
པའི་ བློ་ འབད་ རྩོལ་ སྤངས་ པ་ མི་ སློབ་ པའི་ ལམ་ དུ་ གསུངས། ལུས་ངག་ ཡིད་
གསུམ་གྱི་ངལ་དུབ་སྤངས། · ཐིག་ལེ་རང་གི་སྲོག་བཞིན་བསྲུང་། རང་ལུས་ལྷར་
བསྒོམ། སྤྱི་བོར་བླ་མ་བསྒོམ། གསོལ་བ་གདབ། རྡོ་རྗེའི་བཟླས་པ་བྱ། དེས་བར་
ཆད་ བསྲུང་ངོ་། ། །ལས་ དང་ པོ་ པ་ རྩ་ རླུང་ ཞན་ པས་ འོད་ རིགས་ ལ་ བརྟེན་ པའི་
ཉམས་ལེན་བྱས་ན། གགས་དང་གོལ་ས་ཆུང་ཞིང་ལམ་དུ་འགྲོ་བ་ཅིག་འོང་། རྩ་
ཐིག་རླུང་གསུམ་ལ་དབང་ཐོབ་ནས་ལས་རྒྱ་བརྟེན་པ་ཡིན་ནོ། །
གསུང་དབྱངས་རང་བཞིན་བདེ་ཆེན་དེ། །དགོས་འདོད་འབྱུང་པས་རིན་
པོ་ཆེ། །རྟག་ཏུ་ཟུང་ཅིག་སྐལ་ལྡན་གྱི། །བདེ་ཆེན་གསུང་གི་རིན་ཆེན་ཡིན། ལྔ་
262-238

ལུས་མེད་མཁའ་འགྲོའི་ཆོས་སྐོར་དགུའི་གསལ་བྱེད།
པ། རིག་པ་ཡེ་ཤེས་སྒྲོན་མེ་བལྟོས། །ཅེས་པའི་དོན་དབེན་པའི་གནས་ སུ་བདེ་
བའི་སྟན་ལ་འདུག །སྐྱབས་འགྲོ་སེམས་བསྐྱེད་སྔོན་དུ་འགྲོ་བས་པད་ཉིའི་སྟེང་
དུ་རང་སྐད་ཅིག་གིས།
དཔལ་ཧེ་རུ་ཀ་སྐུ་མདོག་སྔོན་པོ་ཞལ་གཅིག་ཕྱག་གཉིས་
རྡོ་ རྗེ་ དང་ དྲིལ་ བུ་ ཐུགས་ཁཪ་ བསྣོལ་ནས་འཛིན་པ། སྤྱན་གསུམ་པ། མཆེ་བ་
རྩིགས་པ། ཞབས་གཡས་རྐྱང་གཡོན་བསྐུམ་པའི་འོག་ཏུ་འཇིགས་བྱེད་དང་དུས་
མཚན་མནན་པ། ཐོད་སྐམ་ལྔའི་དབུ་བརྒྱན་དང༌། རྡོ་རྗེ་རྒྱ་གྲམ་སྤྱི་གཙུག་ཏུ་ནོར་
བུ་དང་། གཡོན་ངོས་སུ་ཟླ་བ་ཕྱེད་པས་མཚན་པ། སྣང་ལ་རང་བཞིན་མེད་པ་མེ་
ལོང་གི་གཟུགས་བརྙན་ལྟ་བུར་བསྒོམ་པ། དམ་ཚིག་གི་ཕྱག་རྒྱའོ། །
དེ་ནས། བླ་མ་ཡི་དམ་ཀུན་འདུས་པའི་བདག་ཉིད་དུ་བསྒོམ། མཆོད་པ་
དང་ལུས་ལོངས་སྤྱོད་ལྟོས་པ་མེད་པར་དབུལ། གདུངས་ཤུགས་རྒྱུན་ཆད་མེད་པ་
བྱ། སྒོ་གསུམ་གྱི་མཛད་སྤྱོད་ཐམས་ཅད་སངས་རྒྱས་ཀྱི་མཛད་སྤྱོད་དུ་ཤེས་པར་
བྱ། རྒྱུན་ཆད་མེད་ན་འབྱོངས་པ་ཡིན། ནང་གི་སེམས་ཉིད་བླ་མར་བསྒོམ། བླ་མ་
རང་ལ་ཐིམ། རང་གི་ལུས་ངག་ཡིད་གསུམ་དང་། བླ་མའི་སྐུ་གསུང་ཐུགས་དབྱེར་
མེད་དུ་འདྲེས། རིག་པ་བདེ་སྟོང་སྤྲོས་པ་ཐམས་ཅད་དང་བྲལ་བ་ལ་མཉམ་པར་
བཞག །སྣང་བ་ཐམས་ཅད་བླ་མར་བསྒོམ། ཡུལ་སྣང་དབྱེར་མེད་བླ་མའི་ཐུགས།
མ་འགགས་པར་སྣང་བ་བླ་མའི་སྐུ། གྲགས་སྟོང་བླ་མའི་གསུང་དུ་རྒྱུན་ཆད་མེད་
པར་ བསྒོམ། ། བཟུང་ བ་ དང་ འཛིན་ པ་ མེད་ ན་ འབྱོངས་ པ་ ཡིན། དེ་ཁོ་ན་ སྣང་
སེམས་དབྱེར་མེད་སྣང་ཚད་བླ་མ་བློས་བརྟགས་པས་ཕྱི་རོལ་གཞན་ནས་འོང་པ་
མེད། དངོས་མེད་འགྱུ་བ་ཙམ་གཏད་སོ་མེད། སྤྲོས་པས་དབེན་པ་རྟོགས་པ་རང་
རིག་ཡེ་ཤེས་བླ་མའི་བྱིན་བརླབས། རྟེན་འབྲེལ་འཛོམས་པ་དངོས་པོའི་སྟོབས་
262-239

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
ཀྱིས་བྱིན་བརླབས་ཞུགས་པ་རིག་པ་ཡེ་ཤེས་སྒྲོན་མེ་བླ་མའི་བྱིན་བརླབས་ཞུགས་
པ་ཡིན། ལས་ཀྱི་ཕྱག་རྒྱ་འདས་པའི་རྗེས་མི་བཅད། མ་འོངས་པའི་སྔུན་མི་བསུ།
ད་ལྟར་གྱི་ཤེས་པ་བསྒོམ་བྱེད་སྤྲོས་པ་ཐམས་ཅད་དང་བྲལ་བ་མ་བཅོས་པའི་ངང་
ལ་མཉམ་པར་བཞག་པས་རགས་པ་ཐམས་ཅད་འགགས་མི་རྟོག་པའི་ངང་ལ་
གནས་པ་ཞི་གནས་དངོས་པོར་འཛིན་པའི་སྤྲོས་པ་ཆོད། མ་བཅོས་རང་ལུགས་མ་
ཡེངས་དྲན་པ་ཚོགས་དྲུག་དངོས་པོ་ཟག་མེད་ལས་མི་བྱེད་པ་ལས་ཀྱི་ཕྱག་རྒྱ་དེ་
ལྟར་བཞགས་པས་ཉམས་གསུམ་འཆར། གཞི་རྩ་ཆོད་པས་སྤྲོས་པ་དང་བྲལ་བ།
ངོ་བོ་གསལ་བས་གོ་མ་འགགས་རང་བཞིན་གཉིས་སུ་མེད་པར་འཆར།
དེ་ལྟར་གོམས་པར་བྱས་པས་ཆོས་ཀྱི་ཕྱག་རྒྱ་ནི། ཡུལ་སྣང་འཛིན་པའི་
སྤྲོད་པ་ཆོད། རང་རིག་ཡེ་ཤེས་ཁོ་ན་འཆར། སྟོང་ཉིད་སྤྲོས་བྲལ་གྱི་ངེས་ཤེས་སྐྱེ།
གནས་ལུགས་བརྗེན་པ་དང་མཇལ། གང་ཤར་ཀུན་གཞིའི་ངོ་བོར་མཐོང་བ་ལྷག་
མཐོང་ཡིན། མ་བཅོས་གཉུག་མའི་ངོ་བོར་ཤེས་ཤིང་མི་ཕྱེད་པ་ཆོས་ཀྱི་ཕྱག་རྒྱ་
ཡིན། རྟག་ཆད། གཉིས་སྣང་སྤྲོས་པས་དབེན་པ་མ་སྤངས་གནས་སུ་དག །ཤེས་
བྱའི་སྒྲིབ་པ་སྤངས་པ་ཕྱག་རྒྱ་ཆེན་པོའི་དངོས་གྲུབ་ཐོབ་པ། འབྲས་བུ་སྐུ་བཞི་
ལྷུན་གྱིས་གྲུབ། ཕྱག་རྒྱ་ཅིག་མ། ཕྱག་རྒྱ་བཞི་མ་བསྲེས་པ་ཡོངས་སུ་རྫོགས་པའོ། །
ཕྱག་རྒྱ་ཆེན་པོའི་ངོས་འཛིན་ལུགས་ངོ་སྤྲོད་རྒྱས་པར་བླ་མའི་ཞལ་ལས་
ཤེས་པ
་པར་བྱའོ། །ལྟ་བའི་གནས་ལུགས་ ཧང་ ལྟ་ ཕཊ་ དུ་མ་སོང་པ་གལ་ཆེའོ། །
འཕགས་པ་ཡབ་སྲས་ཀྱི་ཞལ་ནས། ཚུལ་ཁྲིམས་ལས་ནི་ཉམས་ཀྱང་སླའི། །ལྟ་
པས་ནམ་ཡང་ཉམས་མི་བྱ། །ཚུལ་ཁྲིམས་ཀྱིས་ནི་བདེ་འགྲོར་འགྲོ། །ལྟ་བས་མྱ་
ངན་འདས་པ་ཐོབ། །ཅེས་གསུངས། རང་རིགས་ཀྱིས་ཆོས་ཐམས་ཅད་གསལ་
262-240

ལུས་མེད་མཁའ་འགྲོའི་ཆོས་སྐོར་དགུའི་གསལ་བྱེད།
བར་བྱེད་པ། རིག་པ་ཡེ་ཤེས་ཀྱི་སྒྲོན་མའོ། །
དྲུག་པ། དམ་རྫས་རྟོགས་པའི་ཉི་མ་འདེ། །ཞེས་པའི་དོན་དབང་བཞིའི་
དམ་རྫས་ལ། བུམ་དབང་གི་སྐུའི་དམ་རྫས་རྒྱན་དྲུག་ལེན་ཅིང་། དག་པ་གཞན་
དུ་ཤེས། གསུང་གི་ཤ་ལྔ། བདུད་རྩི་ལྔ་ཐུགས་ཀྱི་གྲི་གུག་ཐོད་པ་བསྒྲུབ་པ་དང་
བརྟེན་པའི་ལག་ལེན་གཞན་དུ་ཤེས། ལུས་སྣང་ཐ་མལ་པའི་རྟོག་པ་སྤངས་ནས་
ཐམས་ཅད་ལྷ་དང་ལྷ་མོའི་རང་བཞིན་དུ་ཤེས་དགོས། གསང་དབང་གི་དམ་རྫས་
ཤ་ལྔ་བདུད་རྩི་ལྔ་བརྟེན་པ། ངག་སྔགས་རྩ་རླུང་ལས་སུ་རུང་པ། ངག་གྲག་སྟོང་
དུ་ཤེས་དགོས། ཤེས་ རབ་ ཡེ་ ཤེས་ ཀྱི་ དམ་ རྫས་ དངོས་ སམ་ ཡིད་ ཀྱི་ རིག་ མ་
བརྟེན། བདེ་ ཆེན་ ལྷན་ སྐྱེས་ བསྒོམ་ པའོ། ། །ཚིག་ དབང་ གྱི་ དམ་ རྫས་ བདེ་ སྟོང་
དབྱེར་མེད་པ་འཁོར་འདས་གཉིས་སུ་མེད་པའི་རྟོགས་པ་དང་བྲལ་བ་བདེ་སྟོང་
ལྷན་ཅིག་སྐྱེས་པའི་ཕྱག་རྒྱ་ཆེན་པོའི་དོན་ལ་མཉམ་པར་འཇོག་པའོ། །དམ་རྫས་
རྟོགས་པའི་ཉི་མ་འདེའོ།